DR. ANTONI ARTIGAS RAVENTÓS – Testimonios para la Historia\nPortada » PC, 16è VOLUM. Especialitats mèdiques de Barcelona, I » DR. ANTONI ARTIGAS RAVENTÓS\nDr. Antoni Artigas Raventós\nLa recerca és la inquietud de trobar respostes als problemes que et sorgeixen cada dia.\nLa medicina intensiva atén tots els processos aguts molt greus, fet que exposa els seus especialistes a tota mena de situacions límit. El doctor Antoni Artigas, director del Centre de Crítics de la Corporació Sanitària Parc Taulí de Sabadell, n’explica les peculiaritats: “És una especialitat tan àmplia com la medicina interna. Els coneixements exactes dels mecanismes fisiopatològics de les disfuncions orgàniques són imprescindibles per al tractament dels malalts crítics. També la distingeix el fet que utilitza molta tecnologia per captar els senyals vitals d’un pacient en estat molt greu. L’afecció majoritària que atenem és la insuficiència respiratòria aguda, un quadre inflamatori agut pulmonar en què el pacient s’ofega. També combatem la septicèmia, grup d’infeccions molt greus que a partir d’un focus presenten una resposta inflamatòria generalitzada; la patologia coronària, i els politraumatismes per accidents amb contusions als òrgans vitals. Hom creu que el pacient que entra a cures intensives és pràcticament mort, però avui dia més del 75% dels pacients se’n surt, i les estadístiques indiquen que a llarg termini la majoria recuperen la qualitat de vida que tenien.”\nEl doctor pot contrastar aquests resultats amb els de fa més de vint anys: “Quan vaig començar a treballar a l’Hospital de Sant Pau, el 1977, un 60% dels pacients crítics morien.”\nEls primers disset anys de la trajectòria professional del doctor van transcórrer a l’hospital barceloní, on va ser metge adjunt i cap clínic de la Unitat de Cures Intensives: “Fèiem estudis d’investigació clínica i experimental per millorar els tractaments i vàrem participar en la creació del laboratori de recerca d’experimentació animal. A Sant Pau vaig veure els primers respiradors artificials de Catalunya i vam crear-hi un servei molt avançat.”\nDes del primer dia, el doctor Artigas va combinar l’assistència amb la recerca: “Tinc afecció a la recerca des de petit, i formar part d’una família de metges m’ha ajudat a descobrir la meva vocació. El meu pare, Vicenç Artigas, va ser cap del servei de cirurgia i d’urgències de l’Hospital de Sant Pau i el meu oncle matern, Dr. Jaume Raventós, va ser un gran fisiòleg que va descobrir el fluetà, l’anestèsic que s’utilitza avui dia.”\nUn dels set fills del doctor Artigas estudia medicina i un altre és metge especialista en formació en medicina de família. Ell es va llicenciar el 1973 a la UB, posteriorment va especialitzar-se en medicina interna i en medicina intensiva a la UAB i va completar un expedient acadèmic brillant amb estades al Massachusetts General Hospital de Boston i a l’Erasmus Hospital de Rotterdam, “on vaig estudiar els vessants clínic i científic de la insuficiència respiratòria aguda, la patologia de la medicina intensiva que més m’ha interessat.”\nDes del 1988 el doctor Artigas desenvolupa la professió a l’hospital de Sabadell: “Em va atraure el projecte de posar en marxa el primer consorci hospitalari de Catalunya i crear-hi partint de zero la Unitat de Cures Intensives, que ha estat un referent arreu del país. Ara és un centre de crítics que atén de forma ràpida els malalts crítics de l’hospital i la població de referència gràcies al sistema d’emergències mèdiques de què disposem. La mortalitat del servei és d’un 12%, cosa que no treu importància al procés de mort. En la medicina intensiva es valoren les possibilitats de supervivència de cada pacient per no fer-los patir en excés i per utilitzar els recursos disponibles amb racionalitat.”\nEl doctor valora aquests recursos per tractar els pacients greus i destaca el component humà de la medicina: “Perquè aquests pacients es recuperin cal fer una medicina amb sentit comú que utilitzi els nous avenços terapèutics i tecnològics. Però cal no perdre de vista la situació d’angoixa i tensió que viuen les famílies. El tracte amb els familiars ha canviat molt, ara fins i tot participen en la cura del pacient. Aquesta participació ens ajuda a fer una medicina més humana, un canvi necessari que la nostra especialitat ha notat més que altres. En la nostra professió cal tocar molt de peus a terra, ja que vivim situacions límit com el procés de la mort, que és molt dur i ens inculca un sentit de la vida i un esperit de servei. A més, atenem un tipus de pacient que és especial i es fixa més en si li prens la mà que no pas en els èxits que hàgim assolit. Per això intentem que la tecnologia que ens envolta no absorbeixi la nostra tasca.”\nUn altre recurs indispensable per al doctor Artigas és la recerca: “El nostre equip va crear al Parc Taulí el laboratori de fisiopatologia experimental per continuar la recerca bàsica que fèiem a l’Hospital de Sant Pau, i una unitat de recerca clínica en el Centre de Crítics. La recerca en medicina intensiva ha introduït canvis importants en fisiologia, com la ventilació artificial. Però en biologia molecular s’han descobert coses que no podíem imaginar. El futur és combinar la recerca clínica amb la recerca més bàsica per millorar la supervivència dels malalts crítics de les unitats de cures intensives. En definitiva, la recerca és la inquietud de trobar respostes als problemes que et sorgeixen cada dia, sense la qual no es poden millorar els resultats ni tractar millor els pacients. Un 50% de la nostra recerca rep la col·laboració d’altres centres. Ara hem presentat un projecte a la convocatòria d’àmbit estatal de l’Instituto Carlos III, projecte en què col·laboren la Unitat de Biofísica de la UB i l’Institut de Recerca del Centre d’Investigacions Superiors de Malalties Cardiovasculars de l’Hospital de Sant Pau. Les estructures estatal i catalana de suport a la recerca han millorat molt, però encara són insuficients.”\nEls anys de recerca continuada del doctor Artigas han generat una vasta producció de treballs científics: 17 llibres, més de 50 col·laboracions, prop de 200 comunicacions i 140 articles publicats en revistes nacionals i internacionals. De les obres publicades, el doctor recorda especialment “el treball sobre lesió pulmonar greu que va reunir per primera vegada setanta unitats d’intensius de tot Europa.”\nEl doctor Artigas no cessa en la seva activitat de romandre sempre en contacte amb l’estranger. Ha pronunciat prop de dues centes conferències arreu i “conjuntament amb grups d’Europa i dels Estats Units vam establir unes reunions periòdiques, anomenades conferències de consens d’experts, per crear un llenguatge homogeni transatlàntic entre els científics, establir uns recomanacions d’abast internacional i veure les tendències de futur.”\nUn altre aspecte del treball científic que satisfà al doctor Artigas és la docència. Des del 1978 és professor a la UAB i actualment dirigeix la càtedra de fisiologia aplicada de l’Institut Universitari Parc Taulí: “Els anys de recerca prenen sentit en veure el resultat de transmetre els coneixements a les persones. Ara ja hem aconseguit fer escola, una manera peculiar de fer les coses que consisteix a combinar assistència i recerca.”\nPrevAnteriorFRANCESC VIDAL-BARRAQUER MAYOL\nSiguienteCARLES VERGÉS ROGERNext


Dia a dia 2018 | SOCIETAT CORAL EL RAÏM\nDESEMBRE 2018 – FINAL D’ANY DE CONCERTS\nAquest final d’any el tenim ben atapeït d’activitats! El passat novembre vam tenir la sort de participar en dos concerts en els quals vam poder cantar un llarg repertori i gaudir d’un públic acollidor. El primer fou al Centro Galego de Barcelona, lloc on vam ser convidats per la Coral Lonxe da Terra. Juntament amb els i les cantaires d’aquest coro vam amenitzar la vetllada a la seu d’aquesta entitat. I el diumenge següent vam cantar al nou local social d’Avinyó Nou en benefici de la Marató de TV3. Ja és quasi tradició aquest concert i hi participem de bon grat. Donem les gràcies a l’Associació de la Gent Gran d’aquest municipi per pensar sempre en nosaltres.\nEl passat divendres 23 de novembre també se celebrà la tercera i última taula rodona de la coral, conjuntament amb la Sala de Lectura. Aquesta vegada es tractaren temes molt més transversals com són els concerts, trobades de caramelles, exposicions, excursions, àpats, aniversaris, cartells, pregons de caramelles, anècdotes… Una activitat molt participativa on agraïm la feina feta pels membres de la taula i moderador: Josep Esteve, M.Àngels Pinyol, Josep Rigual, Joan Escala i Sebastià Raventós.\nI ja a desembre, recordeu que el proper dissabte 1 organitzarem la tradicional cantada de Llúcies i Nicolaus pels carrers del poble, dins dels actes de La Marató de TV3. És un acte obert a tots els nens i nenes del poble, a qui convoquem a les 10.00h a Cal Sense per assajar i començar a cantar a les 10.30h. Acabarem entre 13.00 i 13.30h també al nostre local social. Recordeu que també se celebraran altres actes per recaptar diners per La Marató, així que us animem a participar-hi a tots.\nEl dissabte 15 de desembre la Coral, conjuntament amb la Coral l’Alzinar de Masquefa i altres músics, aniran a fer un concert de Nadal a Arenys de Mar. Allà actuaran també amb la Societat Coral l’Esperança, l’organitzadora de l’acte. El concert serà a les 21.00h a l’Església de Santa Maria d’Arenys de Mar. Hi esteu convidats!\nI ja per culminar aquesta marató de concerts, el diumenge 23 de desembre a les 18.00h a la sala del cafè farem el tradicional concert de Nadal de la nostra entitat amb la participació de la Coral Infantil, els grups de flautes, el Raïm Guitar i la Coral El Raïm. Recordem que com els últims anys convidem a qui vulgui/pugui portar coques o altres postres per endolçir aquest final de trimestre i principi de festes de Nadal. Us hi esperem!\nEl 25 de desembre també ens podreu trobar a l’església del poble fent ofrena durant la missa del migdia i cantant un breu recull de nadales.\nRecordeu que ja estem passant a cobrar la quota de soci i repartint la loteria de l’entitat. Esperem que com l’any passat poguem tornar-nos a veure setmanes després recollint els beneficis del premi.\nMolt bones festes de Nadal i any nou!\nNOVEMBRE 2018 – NOVEMBRE DE CONCERTS\nJa hem acabat el primer mes del nou curs de la Coral. Entre d’altres coses volem donar la benvinguda als i a les noves membres de les seccions, qui tenen ganes d’aprendre i compartir estones de música amb nosaltres. També us volem fer memòria que hem posat en marxa un grup que passarà porta a porta per recollir tota mena de documents, imatges, records… relacionats amb l’entitat per tal de tenir un arxiu ben complert per aquest centenari que ara sí ja tenim a tocar. Us recordem que si ens voleu enviar alguna cosa, ho podeu fer a l’adreça de correu electrònic elraim.coral@gmail.com. Moltes gràcies!\nAquest novembre tenim previstes diferents activitats a banda dels assajos setmanals. En primer lloc, el dissabte 17 de novembre la Coral farà un concert a Barcelona conjuntament amb la Coral Lonxe da Terra. Serà la cloenda d’un intercanvi que va començar l’any passat per l’aniversari de la nostra coral, en el qual els vam convidar. Si hi esteu interessats, estem preparant un bus que sortirà del poble a les 16.00h aproximadament i que tornarà sobre les 22.00h. Ens deixarà al seu local d’assaig a les Rambles, lloc on realitzarem el concert. Per tal d’apuntar-vos, podeu trucar al telèfon 938970446. Penseu que hi ha places limitades i que teniu temps fins el diumenge 11 de novembre.\nPel divendres 23 de novembre estem preparant, conjuntament amb la Sala de lectura, la tercera i última taula rodona de la història de la nostra entitat. Com ja sabreu, durant aquest 2018 hem preparat aquest cicle de xerrades per tal d’acostar el centenari a tota la gent del poble i rodalies, així com recuperar contactes amb exmembres i exdirectors/es i nodrir-nos de records i d’experiències que volem conservar. Ja us anirem informant de l’horari exacte i de la temàtica.\nI ja per acabar, el diumenge 25 de novembre podreu venir-nos a escoltar a Avinyó Nou, que com ja fa uns anys realitzem un concert en benefici de la Marató de TV3. Serà a les 18.00 a l’antic local d’esquerres del municipi d’Avinyonet del Penedès. Donem les gràcies a l’Associació de la Gent Gran que sempre ens demana la nostra participació en aquesta festa.\nEl desembre també tenim forces activitats programades: Llúcies i Nicolaus, concert a Arenys de Mar, Concert de Nadal… ja us anirem informant en els propers Dia a dia. Us esperem a la Coral!\nOCTUBRE 2018 – PRIMERS ASSAJOS\nDesprés d’unes setmanes de reunions i preparatius, ja podem donar per començat el nous curs 2018-2019! Durant aquesta primera setmana d’octubre les diferents seccions de l’entitat ja han començat a treballar i assajar per commemorar un any que serà molt especial: l’any del centenari.\nSi us interessa saber els horaris de les activitats que anirem realitzant, només cal que us comuniqueu amb nosaltres a través de les xarxes socials o pel nostre correu electrònic: elraim.coral@gmail.com.\nAl llarg dels propers mesos tenim preparat un porta a porta per tal que ens ajudeu a fer un arxiu audiovisual i de records tan gran com pugueu. D’aquesta manera volem aconseguir reunir el màxim d’història de la nostra entitat. Aprofitarem per informar-vos de les dates dels actes més rellevants que durem a terme l’any vinent: la 40a Trobada de Caramelles, el Centenari i l’acte de cloenda.\nTambé us animem a formar part del nostre projecte. Aquest gairebé cent anys són fruit de la vostra bona voluntat i les ganes de cantar o tocar algun instrument gaudint de la música tots plegats. No sigueu tímids/des i animeu-vos a venir!\nL’octubre es presenta tranquil. Tot i així de cara al novembre tenim previst un concert a Barcelona amb la coral Lonxe da Terra, els quals van venir l’any passat durant la celebració del 98è aniversari de la Coral. Més endavant us informarem de l’hora i el lloc per tothom qui estigui interessat/da.\nSETEMBRE 2018 – TORNEM A COMENÇAR UN NOU CURS\nDesprés d’un merescut estiu, la nostra entitat torna a obrir portes per tal d’iniciar el nou curs 2018-2019. Serà un any molt especial ja que a partir del segon trimestre iniciarem una sèrie d’activitats relacionades amb el centenari, de les quals volem que en participeu i formeu part!\nDes de la junta iniciarem una recerca de material gràfic per tal de recollir el màxim d’informació i de llegat que han anat quedant amb el pas dels anys a les cases dels i les excantaires. Us agrairíem molt si ens féssiu saber si teniu fotografies, videos, records… i també si voleu ajudar en aquesta recol·lecta d’informació. Us podreu adreçar a qualsevol membre de la junta i/o enviar un mail a través de elraim.coral@gmail.com o per qualsevol de les altres xarxes socials.\nTambé ens disposem a fer la reunió informativa de les activitats que anirem desenvolupant al llarg del curs. Així que en breus us farem arribar la data. Recordeu que com els últims anys podeu participar de les activitats de Coral per a totes les edats, Raïm Guitar, solfeig a partir de la flauta i guitarra i piano. Per qualsevol dubte o proposta, podeu contactar amb nosaltres a partir del mail escrit anteriorment o pel telèfon 649144247 (Josep). Aquest any necessitarem molts/es cantaires! Tenim ganes de fer una festa on tothom hi pugui participar. Així que si en teniu ganes, a finals de setembre comencem els assajos de la Coral i durant la primera d’octubre, els de Coral Infantil i la resta de conjunts instrumentals.\nI com ja us vàrem informar fa uns mesos, la nostra entitat ha estat seleccionada com a finalista dels II premis de l’Associacionisme Cultural Català, dels quals se’n dirà el veredicte el proper 25 de setembre. Esperem que hi hagi sort!\nEns veiem durant l’edició de l’Ecofira d’enguany, en la qual ens podreu trobar a l’estand informant-vos de totes les activitats que anirem realitzant aquest any. Us hi esperem!\nJULIOL 2018 – ARRIBEN LES VACANCES\nEl concert de final de curs va iniciar un juny carregat d’activitats. Després de les brillants actuacions dels joves d’entitat, tothom va poder gaudir d’un bon berenar per acomiadar-se del curs.\nDues setmanes següents es feu una reunió del consell de la Federació de Cors de Clavé a Cal Sense, en la qual van poder conèixer la nostra entitat i les ubicacions i equipaments on s’esdevindran les activitats previstes pel centenari. L’endemà es realitzà l’excursió a Àger i al monestir de les avellanes, a qual fou de l’agrat de tots/es els/les assistents/es.\nI seguim! El proper dissabte 30 de juny a les 21.30 a la sala del Cafè podreu venir a sopar carn a la brasa amb nosaltres ja que organitzarem el sopar del xai. Recordeu d’apuntar-vos a través del telèfon 938970446 i de portar plat, got coberts. Què millor per combatre la calor que un bon àpat amb bon ambient i companyia? No hi falteu!\nD’aquesta manera donem per finalitzat aquest curs 2017-2018. I tot i que les seccions tinguin vacances, la coral no s’atura. Tenim ganes de celebrar un bon centenari, per això aquest estiu tindrem molta feina! De ben segur que us vindrem a fer una visita per tal de que comenceu a marcar-vos algunes dates importants del 2019 i també per recollir el màxim de material que disposem la gent del poble: fotografies, edicions, records, anècdotes, vídeos… Estarem molt agraïts si aneu remenant els armaris per tal de trobar tot allò que pugui ajudar a fer del centenari de la coral una festa molt complerta.\nUna de les dues dates més importants del 2019 serà el diumenge 28 d’abril en el qual celebrarem la 40a trobada de caramelles al nostre poble, acollint així més d’una vintena grups de cantaires amb els quals coincidim a mantenir viva aquesta tradició. L’altra data que podeu apuntar-vos a l’agenda és el dissabte 11 de maig, on commemorarem el centenari de l’entitat amb un concert molt especial.\nA banda d’això volem desitjar-vos un bon estiu i recordar-vos que durant el setembre tornarem a fer una reunió per tal d’exposar les activitats que es duran a terme el curs vinent.\nUs esperem a la Coral.\nJUNY 2018 – MOLT BON ESTIU!\nAra sí que comença el compte enrere… després d’haver celebrat el 99è aniversari cada dia queda menys pel 2019, l’any del centenari de la nostra entitat.\nEn aquest mes que deixem enrere hem pogut escoltar un bon concert de la Coral l’Alzinar de Masquefa i hem estrenat un canal d’Instagram per mantenir informats del que anem fent. Per primer cop els i les comensals de la paella han pogut escollir entre la típica de mar i muntanya i una de vegetariana, i una segona taula rodona ha aconseguit treure a la llum molts records de l’entitat relacionats amb la música.\nI aquest juny també el tenim carregat d’activitats. El dissabte 2 juny a les 17.00h a l’Auditori del Centre Cívic celebrarem el concert de final de curs dels grups de flautes, Coral Infantil, alumnes de piano i guitarra i el Raïm Guitar. Esperem que compartiu amb nosaltres aquest moment tant especials pels joves músics, en el qual demostren tots els aprenentatges apresos durant aquest curs 2017-18. L’acte acabarà amb un berenar per tothom.\nEl diumenge 17 de juny s’organitza una excursió per anar a veure l’observatori astronòmic d’Àger i el monestir de les avellanes. Sortint ben d’hora i amb l’esmorzar a compte de cadascú, es farà una visita al Centre d’Observació de l’Univers (COU) i l’Observatori Astronòmic del Montsec (OAdM). El dinar està previst al monestir de les avellanes, lloc que es visitarà després de l’àpat. Podeu apuntar-vos al telèfon 938970446 fins el diumenge 3 de juny. Recordeu que les places són limitades.\nI guardeu-vos el dissabte 30 de juny perquè organitzarem el sopar del xai. Com cada any hi haurà carn a la brasa amb amanida, beguda, postres i cafès. Podeu apuntar-vos trucant al telèfon 938970446 fins el dijous 21 de juny. Recordeu que cal portar plat, gots i coberts.\nMAIG 2018 – I JA EN SÓN 99!\nJa tenim el bon temps aquí! La cantada de caramelles ha estat un bon preludi per l’arribada de la calor, les tardes de sol i els vespres a la fresca. Agraïm molt a tota la gent que any rere any obre les portes de casa seva per escoltar-nos. Tenim la voluntat de mantenir les tradicions, però sou vosaltres qui ens ajudeu a fer-ho possible.\nAquest mes ve marcat pel 99è aniversari que se celebrarà el cap de setmana del 5 i 6 de maig. El dissabte es commemorarà amb un concert a les 19.30h a la sala del cafè amb la Coral l’Alzinar de Masquefa com a convidada. A més a més, durant l’acte també es farà la presentació de l’anuari 12 i l’entrega de premis del concurs de fotografia.\nRecordeu que encara esteu a temps de participar en el concurs (fins el diumenge 29 d’abril). Només heu de presentar una fotografia que tingui com a temàtica el poble de Sant Cugat en una cartolina DINA4 on hi hagi el títol de l’obra. Al darrere hi ha d constar el nom complert de l’autor, l’edat, l’adreça i el telèfon. Això ha e venir dins d’un sobre tancat on hi aparegui “Concurs de fotografia 2018”.\nL’endemà de l’aniversari, diumenge 6 de maig es farà la paella d’arròs. Recordeu que serà a la sala del cafè a les 14.00h. En l’àpat tindreu amanida, arròs, postres, cafè i beguda. La data límit per inscriure’s és el diumenge 29 d’abril i ho podeu fer al telèfon 938970446. Consulteu no més tard d’aquesta data la possibilitat vegetariana.\nI durant el maig també tindrem una nova taula rodona organitzada conjuntament amb la Sala de lectura. En aquesta ocasió es parlarà de les diferents seccions que formen la nostra entitat, així com de la seva creació evolució al llarg dels anys.\nTambé el diumenge 27 de maig col·laborarem en la Festa de la Gent Gran. Farem una breu cantada per amenitzar l’acte i així fer homenatge als avis i àvies del poble.\nABRIL 2018 – CARAMELLES A MASQUEFA\nNo ens cal dir que quest març que hem deixat enrere estava carregat d’activitats! El diumenge 11 vam celebrar la festa de l’arbre, en la qual després d’un emotiu homenatge es va plantar una olivera al camí del Pont. Els cants tampoc hi van faltar! La Coral Infantil, la coral convidada Ma non troppo i la Coral El Raïm van ser les encarregades de regar per primera vegada aquest arbre amb molta harmonia i sentiment.\nLes caramelles van tornar a brillar amb força. Després de la cantada a la residència dissabte a la tarda, la Coral va començar fent ruta per les masies i barriades de fora del poble, fent arribar així la primavera a tots els veïns i veïnes. Més tard també va fer cap a Sant Cugat, acabant tots junts amb un bon sopar. L’endemà es va fer l’ofrena durant la Missa i la cantada a la plaça de l’església, encetant així la cantada pels carrers del poble que es va allargar fins al migdia. Estem molt agraïts a totes aquelles persones que sempre ens esperen que passem per aquestes festes.\nI aquest mes ens porta la 39a trobada de caramelles. Com ja us vam dir, aquest any se celebrarà el diumenge 22 d’abril a Masquefa. En aquest acte que començarà a les deu del matí, hi podreu escoltar el repertori de més de vint corals o grups de caramelles de la zona del Penedès, Garraf, Anoia i Baix Llobregat. La nostra coral actuarà en sisè lloc. Us animem a venir!\nPenseu també que si voleu participar en el concurs de fotografia de la nostra entitat, teniu com a data límit el diumenge 29 d’abril. Recordeu que les obres s’han de presentar sobre una cartolina mida A4 en la qual hi ha de constar el títol a la part del davant i les vostres dades a la part posterior (Nom complert, edat, adreça i telèfon de contacte. Tot això dins un sobre tancat on hi ha de posat Concurs de fotografia 2018. Recordeu que la temàtica és sobre el poble de Sant Cugat Sesgarrigues. Afanyeu-vos que encara teniu temps!\nI ja de cara al mes vinent, el cap de setmana del 5 i 6 de maig celebrarem el 99è aniversari de la coral, amb un concert dissabte a la tarda i la paella d’arròs el diumenge. Enguany vindrà la coral L’Alzinar de Masquefa com a convidada. No dubteu a venir i celebrar una entranyable vetllada amb nosaltres.\nMARÇ 2018 – CANTEM CARAMELLES\nPer fi anem deixant el fred enrere. Després d’un febrer molt fred, ens arriba un març carregat d’activitats. Així doncs, per donar la benvinguda a la primavera, el diumenge 11 de març, celebrarem la festa de l’arbre. Enguany el lloc escollit serà el camí del Pont i hi actuaran la Coral Infantil, la Coral El Raïm i la coral convidada Ma non troppo, la coral infantil de Santa Fe. Esperem que hi pogueu assistir tots/es i fer conjuntament amb l’escola Les vinyes, Els Amics de la Font del Cuscó i l’Ajuntament una gran festa!\nDes de principi d’any que la Coral El Raïm es prepara per l’esdeveniment que tindrà lloc l’últim dia març i el primer d’abril: les Caramelles. Com cada any, el dissabte a la tarda es farà ruta per les masies, barris, pobles i zones del voltant de Sant Cugat i diumenge, després de l’ofrena a missa i la cantada a la plaça de l’església a les 12 del migidia, es farà el recorregut pel poble. És una de les activitats que es prepara amb més ganes i il·lusió. Sempre estem molt agraïts que ens espereu a les vostres cases o que ens vingueu a veure. Si voleu que passem o sabeu que no podreu ser-hi el dia que us venim a cantar, podeu comunicar-nos-ho a elraim.coral@gmail.com o trucant al 938970446. Moltes gràcies!\nI ja mirant una mica més enllà, el diumenge 22 d’abril participarem en la 39a trobada de caramelles. Masquefa és la localitat que organitzarà aquesta festa i ja des de les 10 del matí podreu escoltar els més de 20 grups vocals que hi participen. La nostra coral ho farà en sisè lloc i interpretarem les dues caramelles que estrenem aquest any. Us hi esperem!\nTambé estem treballant en el 99è aniversari de la nostra entitat, el qual se celebrarà el cap de setmana del 5 i 6 de maig. Us avancem que la coral convidada a aquesta efemèride serà la Coral l’Alzinar de Masquefa. Us recordem que si voleu participar en el concurs de fotografia teniu temps fins a final d’abril. La temàtica continua sent sobre el poble de Sant Cugat. Tan sols cal presentar una fotografia titulada en una cartolina DINA4, tot posant al darrere el nom complert de l’autor, edat, telèfon i adreça. Animeu-vos a participar-hi!\nNo ens oblidem tampoc que l’any vinent celebrarem el centenari de l’entitat, així que demanem a totes aquelles persones que tinguin fotografies, documents, records, anècdotes… de tots aquest anys de cantades i activitats que es posin en contacte amb els membres de la junta o enviant un mail a elraim.coral@gmail.com . Hi estem treballant i tenim ganes de celebrar aquest aniversari amb tots/es vosaltres!\nFEBRER 2018 – UN ANY DE PREPARACIONS\nEncetem un 2018 molt intens! I no només perquè hem arreplegat uns quants diners de la loteria, sinó perquè se’ns presenta un any de preparacions i difusió d’un esdeveniment molt important: el centenari de la nostra entitat. Tenim moltes ganes de compartir-lo amb totes les persones que directa o indirectament han participat de la Societat Coral El Raïm.\nEl primer dels actes que hem dut a terme va ser la taula rodona que a finals d’aquest any passat vam organitzar conjuntament amb la sala de lectura Antoni Margarit. Tots els assistents van poder gaudir dels petits retalls de la història del coro, explicats i debatuts per un grup de conferenciants amb molta estima a l’entitat. Una vetllada entranyable on tothom va poder participar del debat amb comoditat i confiança. Ja estem preparant la següent taula rodona, així que estigueu atents.\nSense perdre el costum, a finals d’aquest mes passat vam organitzar el dinar de germanor al restaurant Serveis Penedès. Va tenir una bona acceptació i els començals van sortir satisfets, ja que van tenir la possibilitat d’escollir entre diversos primers, segons i postres. Estem contents de gaudir de vetllades com aquesta amb companys/es cantaires i veïns/es del poble.\nI seguint amb la previsió de nous esdeveniments, guardeu-vos el diumenge 11 de març, ja que està previst celebrar la festa de l’arbre. Com els últims anys, l’Ajuntament, la Font del Cuscó, els alumnes de l’escola i altres entitats organitzarem una sèrie d’actes per commemorar l’arribada de la primavera i demostrar la nostra estima a la natura.\nI si anem una mica més enllà, el cap de setmana del 31 de març i de l’1 abril farem la tradicional cantada de Caramelles pels carrers del poble i rodalies. Ja estem treballant el repertori que omplirà Sant Cugat de festa i alegria. I a diferència d’altres anys, la XXXIX Trobada de Caramelles se celebrarà més tard, en concret el diumenge 22 d’abril a Masquefa. Us anirem informant de les novetats d’aquests actes.\nI només queda per recordar-vos que el 99è aniversari es va acostant i que encara sou a temps de participar en el concurs de fotografia. Així que no sigueu tímids i busqueu alguna bona imatge que tingui a veure amb el poble. Teniu temps fins a finals d’abril per presentar-la. Aneu-hi pensant. Ah! I si buscant i buscant trobeu àlbums o records de la Coral, ens interessa molt fer un bon recull de material de cara el centenari. Us estarem molt agraïts si els voleu compartir amb nosaltres.


Xerrada d’Albert Bosch a la Masia - FC Barcelona\nHomeClubNotíciesXerrada d’Albert Bosch a la Masia\nL’aventurer, que recentment s’ha convertit en el primer català a arribar al Pol Sud a peu i sense assistència, va explicar la seva experiència als joves residents de la Masia La seva xerrada va ser al voltant de l’actitud que han de tenir els esportistes per afrontar els reptes i el camí dins el món de l’esport\nXerrada d'Albert Bosch als residents de la Masia / FOTO: ÁLEX CAPARRÓS - FCB\nFoto d'Albert Bosch amb els residents de la Masia / FOTO: ÁLEX CAPARRÓS - FCB\nAlbert Bosch, emprenedor i apassionat dels esports extrems, va participar aquest dijous en el Pla de Formació Cultural de la Masia. L’aventurer, que recentment s’ha convertit en el primer català a arribar al Pol Sud a peu i sense assistència, va oferir una xerrada als residents de La Masia, Centre de Formació Oriol Tort que va girar al voltant de la seva última experiència i també altres reptes com ara els vuit Dakars que ha corregut, entre d’altres. La seva conferència es va centrar a explicar com és d’important treballar l’actitud en els joves esportistes.\nAlbert Bosch va estar acompanyat pel vicepresident de l’Àrea Social Jordi Cardoner i pel directiu responsable del Barça B, el Juvenil A i el futbol formatiu, Jordi Mestre, i es va mostrar content de poder exposar la seva experiència als integrants de la Masia. “La Masia és una de les joies d’aquest club. Tenir un organisme com el FC Barcelona que pensa, s’apassiona i inverteix en el futur és un exemple per a la societat”. I ha destacat que l’entitat blaugrana “sembra per recollir en el futur”. A la xerrada també hi van assistir el director de la Masia, Carles Folguera, i el coordinador de l’Àrea de Futbol Formatiu, Narcís Julià.\nLa trobada dels residents de la Masia amb Albert Bosch forma part del cicle de xerrades que van començar fa unes setmanes i en què ja han participat el periodista Santi Padró i el cardiòleg Valentí Fuster.


Pollino Paradise Premeno Itàlia - Ofertes d'hotels amb els MILLORS DESCOMPTES EN LÍNIA\nVia Milano, 10, Premeno, Premeno, Itàlia, 28818 - Veure al mapa\nTant si es tracta d'un viatge de plaer com si és de negocis, Pollino Paradise és una elecció d'allotjament magnífica quan visiten Premeno. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Pollino Paradise, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, aparcament de cotxes, transport hotel/aeroport, habitació familiar, servei de llançadora.\nGaudiu de les comoditats d'alta gama com ara banyera hidromassatge, aire condicionat, calefacció, escriptori, balcó/terrassa per tal de relaxar-vos després d'un cansat dia. L'hotel ofereix instal.lacions fantàstiques, incloses bany, per ajudar-vos a relaxar després d'un carregat dia a la ciutat. Si buscau un allotjament còmode i adequat a Premeno, faci de Pollino Paradise la vostra llar.\nTots els comentaris (7) Parelles (1) Famílies amb infants grans (4) Grups (2)


La setmana la comencem amb el text de 'La Crema' corregint les xicotetes fallades i les repeticions innecessàries que tenia. Després de corregir-ho entre tots Toni va repartir els exàmens de dilluns passat.\nJo tinc un 0'95/2 no estic molt contenta amb la meua nota, perquè pensava que m'havia eixit millor, però segons pareix em vaig equivocar en diverses preguntes del test. Tènia un poc de por perquè encara no controle a la perfecció la gramàtica valenciana, però no em puc queixar.\nEl dimecres Toni va estar explicant els procediments per a resumir i analitzar correctament un text. Hi ha quatre parts molt importants que són;\nEl mètode em va paréixer un poc embolicador per les abreviacions, però segur que repassant un poc ho trac.\nEl dijous no vaig poder anar a classe, ja que em vaig posar malalta, però els meus companys em van comptar que van seguir amb el mètode per als textos.\nA l'estar acabant l'avaluació tot es torna més complex, però segur que l'examen següent ix molt bé i amb si mantindre la meua nota o inclús pujar-la!\nPublicat per Patricia VH a 16:53


ACN El Vendrell 15-02-2017 16:59 Lectures 1410\nPart d'una bicicleta en primer pla amb una nena asseguda a l'asfalt de l'N-340 mentre el portaveu del moviment veïnal, Llorenç Navarro, parla . ACN\nRestringir el pas de camions per l'N-340 al seu pas per les Terres de l'Ebre, el Tarragonès i el Penedès obligant-los a desviar-se per l'autopista AP-7 amb bonificacions d'entre el 35% i un 50% del cost dels peatges. Segons han confirmat a l'ACN fonts municipals, la solució gironina, aplicada des de fa quatre anys a l'N-II, és la base de la proposta que el Govern ha traslladat finalment al Ministeri de Foment per descongestionar de trànsit pesant la carretera N-340. La proposta de restricció de pas i desviament obligatori de camions afectaria els trams entre Vinaròs i l'Hospitalet de l'Infant i el d'Altafulla-Torredembarra i Vilafranca del Penedès i inclourà, a més, la gratuïtat del tram de l'AP-7 per als residents.\nDesprés de mesos de debat, dubtes i manca de concreció, l'aplicació de la solució gironina a l'N-II per treure el trànsit pesant de l'N-340 a les Terres de l'Ebre, el Tarragonès i les comarques del Penedès s'obre finalment pas. Segons ha pogut saber l'ACN, els consellers de Territori i Sostenibilitat i Interior, Josep Rull i Jordi Jané respectivament, acompanyats de càrrecs territorials de la Generalitat, van traslladar el plantejament als alcaldes en una reunió que va tenir lloc fa pocs mesos a la ciutat de Tarragona. Ara, la proposta ja es troba sobre la taula del Ministeri de Foment, que ha de prendre una solució definitiva al respecte.\nEn termes concrets, el gruix principal de les mesures plantejades al govern espanyol pren com a base la restricció de camions en els trams conflictius de l'N-340 en els quals Foment encara no ha construït l'autovia A-7 i només tenen com a alternativa l'autopista de peatge. D'una banda, a les Terres de l'Ebre, els camions tindran restringit el pas i seran desviats cap a l'AP-7 entre Vinaròs i l'Hospitalet de l'Infant. Al Penedès, el tram restringit per al trànsit pesant s'estendrà des d'Altafulla fins Vilafranca del Penedès. En tots dos casos, els trajectes llargs tindran una bonificació de l'import dels peatges del 35%, descompte que en el cas del trànsit local arribaria al 50%.


Estrena del thriller suec “El hipnotista”, de Lasse Hallström | Barcelona Cultura\nEstrena del thriller suec “El hipnotista”, de Lasse Hallström\nLa pel·lícula, adaptació del best-seller de Lars Kepler, arriba el 12 de juliol als cinemes\nL’èxit d’adaptacions cinematogràfiques de novel·les criminals nòrdiques com la popular saga Millennium o la cinta noruega Headhunters ha propiciat un auge d’aquest tipus de produccions dins la indústria fílmica del nord d’Europa.\nSeguint aquesta estela, doncs, el divendres dia 12 de juliol s’estrena als nostres cinemes El hipnotista, un inquietant thriller suec basat en el best-seller internacional de Lars Kepler (pseudònim de la parella d’escriptors Alexander Ahndoril i Alexandra Coelho Ahndoril).\nA la pel·lícula, dirigida per Lasse Hallström (artífex de films tan coneguts com Las normas de la casa de la sidra, Chocolat o La pesca del salmón en Yemen), el salvatge assassinat d’una família a la seva casa d’Estocolm inicia una investigació policial.\nLa falta de pistes farà que el comissari encarregat del cas acabi sol·licitant l’ajuda d’un famós hipnotitzador per tal d’interrogar a l’únic supervivent de la matança (un noi de quinze anys que està en estat de xoc) i així intentar esbrinar el parador de la seva germana desapareguda. Per acabar-ho d’adobar, el cas prendrà un gir completament inesperat davant el segrest del fill de l’hipnotitzador.\nEl film, que es va presentar a la secció oficial del passat Festival Internacional de Cinema de Sant Sebastià, compta amb les interpretacions protagonistes de Tobias Zilliacus, Mikael Presbrandt i Lena Olin.


Certificats Acadèmics. Secretaria EPS\nManual Gestió Acadèmica\nA través de la i-Administració integrem les noves tecnologies en els tràmits administratius, passant els processos en paper a processos electrònics. El certificat electrònic, que sempre estarà disponible en l'UACloud Campus Virtual, pots obtenir-ho en qüestió de minuts, evitant els temps d'espera i desplaçaments. A més es pot imprimir les vegades que ho necessites, per la qual cosa no és necessari sol·licitar compulses.\nPer a sol·licitar la Legalització de documents acadèmics universitaris originals que han d'assortir efectes en l'estranger els certificats acadèmics hauran d'anar amb signatura manuscrita. Per tant, no es podrà utilitzar el Certificat Acadèmic de la i-Administració (certificat electrònic) per a la realització d'aquest tràmit.\n¿Qui pot sol·licitar un certificat acadèmic electrònic?\nEls alumnes de Grau.\nEls alumnes de Màster Oficial.\nEls alumnes de Diplomatura/Llicenciatura que disposen de contrasenya d'accés al Campus Virtual. Si no tens o has oblidat la contrasenya pots sol·licitar-la enviant un email a informacio@ua.es adjuntant escanejats el teu DNI i un escrit signat per tí sol·licitant-ho. (Les titulacions molt antigues, pot ser que no estiguen en campus virtual. Sí es pot obtenir el certif. acad. Electrònic enIng. Tec. en Obres Públiques)\nSi el teu nombre identificatiu en la Universitat d'Alacant és un Passaport no podràs sol·licitar el certificat electrònic, ja que la plataforma i-adm actualment solament pot utilitzar-se amb DNI o NIE. Si desitges canviar el teu nombre identificatiu de Passaport a DNI o NIE, pots fer-ho sol·licitant-ho en la secretaria, adjuntant la documentació corresponent.\n¿Com se sol·licita un certificat acadèmic electrònic?\nA través de l'UA Cloud Campus Virtual, seguint els següents passos:\neAdministración>> Tràmits >> ACADÈMICS >> CERTIFICAT ACADÈMIC >>\nPAGAMENT AMB TARGETA >> (Emplenes nº targeta) >> ACCEPTAR >> FINALITZAR\nMitjançant targeta bancària: el certificat s'emet en qüestió de minuts.\nEn efectiu en qualsevol oficina (o caixer automàtic) del Banc Sabadell, Banc Santander o Cajamurcia: el certificat s'emet al següent dia laborable.\nNormativa sobre els certificats acadèmics electrònics:\nAquest certificat té la mateixa validesa jurídica que un certificat tradicional en paper (veure normativa).\nLa versió en llengua valencian d'aquesta web és una traducció automàtica de la versió oficial que ha sigut realitzada en llengua espanyola. Encara que pretén ser precisa, en cas de discrepància prevaldrà la versió en


Actualització: 21.07.2018 - 10:01\n—Segons l’enquesta ‘Els usos lingüístics de l’Alguer’ de la Generalitat de Catalunya del 2015, vora un 20% dels enquestats parla en català amb els avis, però poc més d’un 5% amb els fills.\n—És cert que hi ha una substitució lingüística per l’italià. Hi ha tanta gent que viu únicament en italià, sense saber l’alguerès. Els anys seixanta no es parlava encara de substitució, ja podives parlar sol italià però, de vera substitució, se’n parla a final dels setanta i a començament dels vuitanta. Aqueixa tendència pot canviar amb mesures com la d’incloure l’alguerès al currículum escolar.\n—La mateixa enquesta afegeix que només un 3% sap escriure en català, en contra del 30% que el sap parlar.\n—Sí, és un dels problemes actuals. Encara que sigui una llengua emprada oralment, els qui l’entenen i la parlen, no la saben escriure, amb excepció de poques persones.\n—La nova llei, que permet que l’escolarització en català sigui possible, és una bona opció per a canviar-ho.\n—Sí, és així. Els pares pogueran triar que els propis minyons estudiguin en català a l’hora de la inscripció, fins a tretze anys, no solament la matèria de català, sinó com a llengua vehicular en assignatures generals, com per exemple, història. Ara tenim de veure com s’aplicarà, perquè no tots els mestres i professors són preparats.\n—Per tant, l’escolarització en català no serà possible, encara, aquest curs vinent?\n—No, caldrà temps per a fer efectiva la llei, perquè els professors se puguin formar. Si no, una idea sigueriva de fer venir professors de fora formats en català, amb calqui acord entre institucions o bé fer també un intercanvi amb els docents dels altres territoris de llengua catalana. L’objectiu arribarà calqui any, però de segur que arribarà.\n—Quines eren les possibilitats fins ara per als qui volien estudiar en català?\n—La llei estatal 842, de 15 de desembre de 1999, teniva indicacions similars a la regional actual, però mai se són aplicades. L’alguerès a les escoles és entrat els anys noranta, mitjançant projectes a cura d’associacions i de docents amb sensibilitat que han promovit l’alguerès perquè hi creieven. No era obligatori i no feva part del currículum, per tant no era una possibilitat en totes les classes.\n—Hi ha interès per a aprendre’l?\n—Digueriva de sí, ningú veu mal aprendre l’alguerès. Hi ha un sentiment positiu per la llengua. No és com en altres zones catalanoparlants, on la llengua està polititzada. Aquí no hi ha ningú que sigui contrari a la llengua, mai. Manca tendre una formació. Ara l’administració municipal, la consulta cívica i les associacions tenen d’informar els pares que hi ha aqueixa possibilitat i sensibilitzar–los perquè entenguin que aprendre català és un enriquiment i un coneixement més, que pot ésser útil per al futur.\n—La nova llei també inclou que el català haurà de ser present en un terç de la programació que sorgeixi del conveni entre l’administració sarda i el servei públic de radiotelevisió, juntament amb el sard i les altres llengües de l’illa.\n—És força important també. No tenim cap mitjà audiovisual en català, hi ha el diari en línia Alguer.cat i un telenotícies a internet, Alghero Channel. La cosa bona sigueriva de poder veure les comunicacions dels Països Catalans i també tendre la nostra. Al primer esbós de la llei se parlava de llengua sarda. Gràcies a les diverses esmenes que havem pogut presentar a través del conseller regional Raimondo Cacciotto, que ha treballat amb l’altre conseller alguerès Marco Tedde, havem aconseguit que tot allò reconeixut pel sard, ho fossi també per al català. Amb l’aplicació de la llei podem demanar subvencions per als audiovisuals i segurament creixeran en alguerès.\n—Un altre dels punts destacats és que farà possible de comunicar–se en català a les administracions.\n—Ja existi un ofici lingüístic regional i és estat confirmat que continuarà a existir, endemés d’aquells als territoris. Els oficis lingüístics, entre les tantes coses, s’encarregaran de la formació dels dependents públics tant en català com en sard perquè la gent s’hi pugui adreçar amb totes dues llengües. A escala territorial l’Alguer també té un ofici i, d’ara endavant, en aqueix i al de la regió, els treballadors tengueran de tenir el nivell C1, però primer no era previst.\n—Quina és la situació de les altres llengües de Sardenya?\n—El sard i el català són llengües històriques i reconeixudes també de l’estat italià. El sard té la mateixa situació del català, és una llengua força viva però li manca una escolarització orgànica. També hi ha més llengües, que són el sassarès, el gal·lurès [cors] i el tabarquí [lígur] que tenen una tutela inferior. Clarament en un futur tengueran problemes si no se tutelen més. La gent encara les parla i bastant, el problema venguerà d’aquí a vint anys, perquè la transmissió oral se va perdent i les noves generacions no tenen accés a materials ni a formació en l’idioma del mateix territori. Segurament el sard i el català tengueran una vida millor gràcies a la nova llei, que ha estat possible per l’afany de l’equip tècnic de la Plataforma per la Llengua.\n—Què passarà d’aquí a vint anys, doncs, amb el català?\n—Si tot allò que havem vist amb la nova llei s’aplica, la gent s’hi aniguerà acostumant. Fent un bon treball de difusió i de publicitat de les possibilitats d’aplicar-la, jo tenc una visió positiva.\n—Quin reconeixement fa l’estat italià de les llengües que es parlen a Sardenya?\n—L’única llengua oficial, malauradament, és l’italià, però les lleis de protecció de les minories lingüístiques, com l’estatal i la darrera regional, són passos envant per a la normalització.\n—Sou presidenta de la Comissió Lingüística, quin n’és el rol a l’Alguer?\n—És un òrgan de consulta d’un mes de vida per a l’administració municipal relativa a les polítiques lingüístiques del català de l’Alguer. En aqueix moment sem onze associacions. Nosaltres comencem a treballar per arribar a una vera normalització, a dins de l’administració pública, a l’escola, en tota la societat i en ciutat. També a qui arriba de fora, té d’ésser clar que és arribat a una ciutat catalanoparlant, on la llengua té d’ésser parlada i ben visible.


VNG tira endavant l'APEU, l'Àrea de Promoció Econòmica Urbana al centre\nEl projecte pretén enfortir el comerç del nucli urbà\nVilanova i la Geltrú forma part de la prova pilot de la Diputació de Barcelona per fer realitat una Àrea de Promoció Econòmica Urbana, APEU, al centre de la ciutat.\nVNG, conjuntament amb nou municipis més, rebrà finançament per impulsar l'activitat comercial, a través del Fons Next Generation. L'Ajuntament ja ha previst un seguit d'inversions en la línia de dignificar, millorar i enfortir la zona de comerços del nucli urbà.\nEls responsables municipals estan fent trobades i entrevistes amb comerciants del centre per acabar de concretar el projecte, la seva delimitació urbana i les línies d'actuació.\nSegons el regidor de Promoció de Ciutat, Jordi Medina "aquesta és una molt bona oportunitat que tenim per posar en valor el comerç i enfortir la nostra capitalitat comercial. Vilanova i la Geltrú és una de les ciutats que més ben preparades està per desenvolupar aquesta àrea de promoció econòmica al centre de la ciutat". Medina explica que VNG "ja parteix de l'experiència del Clúster de desenvolupament econòmic on les diferents entitats del sector comercial, turístic i de la restauració ja fa anys que treballen plegades". El regidor considera que l'APEU és "un projecte que ens enforteix com a capital i ens fa ser molt més competitius".\nAhir dijous es va dur a terme la tercera comissió de seguiment local de les Àrees de Promoció Econòmica i Urbana a Vilanova i la Geltrú, amb la participació de la Diputació de Barcelona i les entitats del teixit econòmic de la ciutat.\nLes APEU reforcen el comerç del centre urbà


Una història de la ruta del contraban de la costa catalana – FÒRUM.ad\nUna història de la ruta del contraban de la costa catalana\nel: 21/07/15 7:00\nQuan era un estudiant universitari vaig tenir el privilegi de tenir alguns grans professors que em van deixar emprenta (i molts mediocres i personatges lamentables, també) i un d’ells és relativament conegut: l’historiador català Joan B.Culla. I amb ell vaig aprendre diverses coses molt curioses i interessades, 25 anys després. Però el gruix del que vaig aprendre en la seva assignatura d’història contemporània d’Espanya (quelcom que ja d’entrada promet diversió i desmitificació si en aquella època l’impartia un nacionalista català de la línia contundent com en Culla) va ser amb un treball de curs força exigent. Ens va demanar que féssim un treball de recerca històrica sobre el que consideréssim oportú. I jo que era un jove de pell llarg ambiciós li vaig proposar quelcom similar a l’impacte de la transició espanyola en la política espanyola dels 70 o 80 o alguna pedanteria similar.\nEducadament em va dir que millor començar per alguna cosa més modesta com la història local ja que l’especialitat necessitava molta recerca local. Primera gran lliçó: no et passis d’espavilat i sigués conscient dels teus límits, més o menys, encara que només sigui per saltar-te’ls. Llavors vaig improvisar i vaig demanar fer un treball sobre un poble de la costa catalana, Cunit, on m’he criat i la seva transició de poble a zona turística entre 1950 i 1990. La meva tesi, que no era precisament més que sentit comú, era que la població havia passat de ser una població dedicada a la pagesia i a la pesca i que per la influència de les zones veïnes havia apostat cada cop més pel turisme, que l’havia transformat totalment. Culla va respondre, aparentment, amb entusiasme a aquesta autèntica aixecada de camisa i em va demanar que aprofundís en el tema. Em vaig dirigir a la biblioteca local de Cunit i em van proporcionar documents de l’època, que demostraven que, efectivament, el creixement de la població entre 1960 i 1990 havia estat exponencial: els habitants s’havien multiplicat per sis o set i els residents per un nombre encara més gran. La bibliotecària, molt amatent, em va suggerir que entrevistés a un padrí de la casa pairal per a complementar el treball.\nI aquí va venir la sorpresa perquè vaig decidir fe-li cas per mirar de cobrir l’expedient d’una manera que no es notés massa. El padrí va ser una mina i em va explicar que, de jove, havia aconseguit, aparentment, una benedicció. Aconseguir la llicència d’un estanc a la població els anys 50, el que en una època on es fumava molt garantia un bon nivell de vida. Però la sorpresa va venir quan va descobrir que pràcticament no venia res. Què passava? Doncs molt senzill, la població entre els anys 40 i els 60, més o menys va viure, sobretot del contraban de tabac. El portaven de l’Àfrica del nord en petits vaixells i el desembarcaven a diversos indrets de la costa com aquell i fins i tot un capellà ajudava i liderava les operacions. Allò va durar fins que l’anomenada autarquia que regia Espanya va ser derogada pel franquisme en constatar la seva inutil·litat. Però molts habitants de la zona van treure una important font d’ingressos que alguns van invertir en edificacions destinades pel turisme. Per cert, el pobre home, segons deia, va reconvertir el seu negoci i li va anar bé. Segona lliço: de vegades, escoltant la gent aprens coses interessants i divertides. Vaig presentar el treball amb la interessant i divertida tesi que bona part de la transició al turisme s’havia sufragat amb diners del contraban i vaig tenir una bona nota.\nQuan el vaig presentar a diverses persones del poble me’l van criticar per superficial. I la veritat, no ens enganyem, és que ho era. Però també és cert que trepitjava uns quants ulls de poll. Tenia el somni secret de publicar-lo i aconseguir una subvenció però ni ho vaig intentar. Tercera lliço: de vegades dir la veritat abans de temps porta molts problemes. Recentment el consistori va pagar un documental sobre la història de les rutes del contraban, amb la mateixa tesi però més ben explicada. I ara s’exhibeix públicament. Ara ja no fa tanta vergonya i en alguna cosa s’ha de diferenciar d’altres nuclis turístics. I el padrí temps després preguntava perquè ja no el visitava, si m’havia enfadat. I li responia un amic seu que no, que al contrari i que m’ho havia passat molt bé i havia après força amb ell (totalment cert), però que ja havia acabat la feina. I es veu que ell va respondre que “ah”. Quarta lliço: des de fa temps em pregunto si em sentiré molt sol i abandonat quan sigui gran, perquè és clar els joves sempre tenen pressa i no tenen un racó a l’agenda per parlar amb nosaltres. Sí, m’ho pregunto.\nEntrada Anterior: Encamp dóna a conèixer el programa d’activitats culturals del curs 2015-2016\nEntrada següent: Andorra podria demanar l’adhesió a l’FMI i al BCE


Les empreses cooperatives es troben els propers 16 i 17 de juny a futurCoop, una iniciativa inèdita que se celebra en el marc del Dia de l’Emprenedor, per promoure un model d’empresa basat en la primacia de les persones sobre el capital.\nCreix l’evidència que cooperar és positiu per a les persones, per a l’entorn i pels negocis. Cada dia són més les persones emprenedores amb voluntat innovadora i transformadora, convençudes que, en el món actual, ja no és possible plantejar una empresa sense cooperació. Per aquestes persones, hi ha una forma de fer empresa que s’adapta a les seves necessitats i que incorpora la lògica cooperativa en el treball, en el repartiment de beneficis i en l’aportació de talent.\nfuturCoop concentrarà unes 40 activitats en un estand propi dins del Dia de l’Emprenedor i en espais annexos, des d’on es donarà a conèixer iniciatives empresarials basades en la cooperació en tots els sectors de l’economia.\nDurant els dos dies de futurCoop s’han convocat diverses accions de networking i clústers empresarials per sectors.\nTambé està previst que les entitats promotores del cooperativisme signin acords i convenis externs. A més es presentarà oficialment Empresa social, la nova imatge de les cooperatives d’atenció a les persones, i es donarà a conèixer la xarxa de promoció cooperativa en el marc de l’Euroregió.\nPer aquelles persones emprenedores interessades a crear empresa, a l’espai Assessora’t del Dia de l’Emprenedor hi haurà assessorament específic sobre la creació d’empreses cooperatives a càrrec d’Ara_Coop, sccl i la FCAC.\nEmpreses centrades en les persones\nL’economia cooperativa està formada per empreses centrades en les persones i que ofereixen productes i serveis de qualitat als seus membres, ja siguin clients, socis o assalariats.\nAmb una organització centrada en la participació i una gestió eficaç, les empreses de l’economia cooperativa aconsegueixen ser productives i, alhora, ser més resistents en moments difícils.\nA Catalunya, ja són més de 5.000 les empreses cooperatives i societats laborals que s’inscriuen en l’ecosistema ric i ampli de l’economia cooperativa, que afavoreix el seu creixement.\nfuturCoop és possible gràcies a la participació de diverses organitzacions que impulsen la fórmula cooperativa com ara la Federació de Cooperatives de Treball de Catalunya, Ara_Coop, Crédit Coopératif, Eurecos, la Fundació Seira, la Confederació de Cooperatives de Catalunya, Oinarri i el Departament de Treball de la Generalitat de Catalunya.\nfuturCoop és la continuació natural de la Setmana de l’Economia Cooperativa, organitzada el 2009 per la Confederació de Cooperatives de Catalunya amb el suport de la Direcció General d’Economia Cooperativa de la Generalitat de Catalunya.


Maria i el seu fill | Quadern | EL PAÍS\nBarcelona - 19 mar 2014 - 21:27 UTC\nL’escriptor Colm Tóibín.carmen secanella\nEs troba a les llibreries una traducció catalana del bellíssim llibre de Colm Tóibín (Enniscorthy, Irlanda, 1955), The Testament of Mary, publicat en anglès l’any 2012 i ara traduït a la nostra llengua: El testament de Maria (Barcelona, Ara-Amsterdam, 2014). El llibre no m’hauria passat inadvertit, perquè Tóibín és autor d’un Homenatge a Barcelona que va publicar Columna fa uns quants anys, que explica la versió sui generis de l’irlandès sobre la nostra ciutat i sobre la història de Catalunya, tot com a conseqüència de la seva estada a la famosa capital del turisme i de la tecnologia entre 1975 i 1978, quan la ciutat encara no era tal cosa. Potser molts lectors van llegir, prou recentment, la seva novel·la Brooklyn (Lumen, 2010), una altra peça categòrica de l’irlandès.\nEducat en medis cristians, voltat de capellans al Saint Peter’s College, de Wexford, Tóibín va confessar, en una entrevista amb Susanna Rustin, que, a l’edat de 15 o 16 anys, havia trobat “uns quants capellans força atractius”, però tot puntualitzant, immediatament, que “tenien un posat [allure] sexual del qual resulta difícil parlar, perquè una observació com aquesta és entesa, habitualment, com el contrari del que jo voldria donar a entendre”. No sabem exactament què volia donar a saber i entendre Colm Tóibín amb aquesta observació —potser havia llegit molta literatura espartana i respectava l’antiga pederàstia—, ni hom té cap especial curiositat a saber la seva orientació, però denota, sense cap mena de dubte, una tirada a considerar les coses d’una manera molt més complexa que no solen presentar-nos-les, i, en especial, un respecte pel cristianisme molt poc freqüent. Al cap i a la fi, de les narracions evangèliques han sortit formes de comportament força admirables, i Catalunya no és precisament un país que s’avergonyeixi del llegat que aquesta religió ha deixat en nosaltres, per molt que la nostra deriva independentista tiri, més aviat, cap al testament hebreu: el poble escollit, Moisès, David i Goliat, i, d’aquí pocs mesos, el Diluvi Universal i la destrucció d’una Sodoma on tothom vol córrer, per dir-ho en paraules d’un que era molt graciós, per augustam viam.\nNo ens desviéssim. La novel·la que hem dit, de Tóibín, és una mena de recreació de l’Stabat Mater de Jacopone de Todi (segle XIII), encara recitat i cantat en la litúrgia pasqual, que ja s’acosta. Al meu entendre, ni Miquel Àngel (Pietà, a Sant Pere de Roma) ni Pergolesi no van entendre la dimensió tràgica i tremendament humana del plany de Maria davant les despulles del seu fill, al peu de la creu (iuxta crucem dum pendebat filius); però sí Grünewald o Van der Weyden. Si Tóibín l’ha entesa amb una art dramàtica és, possiblement, perquè ha humanitzat aquella situació: l’autor imagina la jueva Maria recordant els episodis de la vida del seu fill, la seva educació, la seva vocació d’home públic —no hauríem de dir polític?— i la seva crucifixió.\nLa perplexitat de Maria davant l’emancipació del seu fill, ja adult, queda palesa en passatges com aquest: “I el temps va crear l’home que va seure al meu costat al banquet de les noces de Canà, l’home que no em feia cas, que no escoltava ningú, un home carregat de poder, un poder que no tenia cap relació amb els anys anteriors, quan necessitava que el meu pit l’alletés, que la meva mà l’ajudés a sentir-se segur quan aprenia a caminar, i que la meva veu l’assossegués fins que es dormia”. El caràcter patètic de la història es fa evidenten aquest altre: “Vaig intentar mirar el seu rostre mentre cridava de dolor, però estava tan deformat pel sofriment i tan cobert de sang, que no el reconeixia. Sí que en vaig reconèixer la veu, un so que només li pertanyia a ell. Vaig mirar al meu voltant. Passaven altres coses: la gent ferrava els cavalls i els alimentava, jugava, llançava insults, explicava acudits, encenia focs per fer el dinar, i el fum corria pujol amunt. Ara em costa entendre que em quedés allà plantada observant tot això; que no corregués cap a ell i cridés el seu nom. Però no ho vaig fer”.\nEl llibre posseeix quasi tanta bellesa tràgica com les tragèdies d’Èsquil. A més de ser catòlic, i irlandès, cal, possiblement, haver estat fill d’un membre de l’IRA, com Tóibín, per fer una obra mestra com aquesta.


No vull triar - Diari de Girona\nMai m´he sentit presoner de res i fins avui, uns i altres, l´única cosa que m´han robat, si de cas, ha estat el cor\ncarlos monguilod 15.10.2017 | 12:32\nDes de la més absoluta llibertat que he tingut des de fa 40 anys per pensar, escriure, llegir, parlar, treballar i estimar en la llengua que he volgut en cada moment i sense cap cadena, avui escric que no vull triar.\nNo vull triar entre Espanya i Catalunya. No vull triar entre Can Xifra de Cartellà i Casa García de Murchante, entre El Celler de Can Roca i l'Akelarre, entre el Majestic de Barcelona i el Wellington de Madrid, entre la Salve Rociera i el Virolai, entre Posseït de Gabriel Ferrater i l'Elegía a Ramón Sijé de Miguel Hernández.\nNo vull triar entre Lluís Llach i Joan Manuel Serrat. No vull triar entre les cançons canalles d'Albert Pla i les lletres golfes de Joaquín Sabina. No vull triar entre la ploma de Javier Cercas i la d'Antoni Puigvert. No vull triar entre la Colometa de Mercè Rodoreda i el Pijoaparte de Juan Marsé. No vull triar entre l'amor al meu amic Miguel de Zamora i l'estimació a en Pere de Setcases. No vull triar entre els castellers de les Fires de Girona i les sevillanes de la Feria d'Abril. No vull triar entre el rebujito que preparava en Lucas a Sevilla i la sangria que preparava el meu pare a l'estiu. No vull triar entre el record de les nits del dijous amb els meus amics de tota la vida i les juergas a Toledo fent la mili amb els meus amics d'aquella vida. No vull triar entre Madrid i Barcelona, ni tampoc entre Donostia i la Corunya.\nNo vull triar entre el cosí Albert o el primo Jesús, ni entre l'Eneko i l'Anna, ni entre el Paco i el seu marit Oriol, ni tampoc entre el meu amic Adolfo i el meu amic Benet. No vull triar entre la meva infantesa feliç a Santa Cristina d'Aro i la infantesa, també feliç, de la Isabel a Tudela.\nNo vull triar entre estimar-vos i quereros, ni entre un petó i un beso.\nI, sobretot, no vull triar perquè mai m'he sentit presoner de res i fins avui, uns i altres, d'aquí i d'allà, l'única cosa que m'han robat, si de cas, ha estat el cor.\nI com que no vull triar només vull aclarir, a qui correspongui, que no us en sortireu: amb mi no hi compteu. No vull triar.


territoris.cat 20:08 22/10/19\npla urgell centre és vilanova bellpuig\nJaume Suau, M.Dolors Pasqual i Salvador Ayguadé\nVilanova de Bellpuig acollirà el dissabte 26 d’octubre les Jornades d’Estudis sobre el Pla d’Urgell, un certamen que commemora enguany la primera dècada, amb la participació de 17 investigadors, que presentaran les comunicacions de deu treballs.\nLa cita anual que organitza el Centre de Recerques del Pla d’Urgell Mascançà aplega a investigadors de tots els àmbits científics que centren les seves investigacions en aquesta comarca.\nJaume Suau, president de Mascançà, i M. Dolors Pasqual, alcaldessa de Vilanova de Bellpuig, han presentat el programa de les Jornades que apleguen estudis en vuit àmbits temàtics diferents.\nSuau ha destacat els estudis d’història amb quatre comunicacions, els de ciències naturals amb tres, els de literatura amb dos i amb un estudi hi ha la pedagogia, el periodisme i la comunicació, l’art, la meteorologia i l’arqueologia.\nEl president ha afegit que entre els treballs les recerques de ciències naturals per part dels botànics Alejandro Juárez, Xavier Oriol Solé Senan i la dedicada la microfauna d’Antoni Mayoral Arqué. També cal fer especial esment la recerca sobre periodisme i comunicació d’Albert Royo, que és part de la seva tesi doctoral presentada l’any passat a la Universitat de Lleida.\nLa ponència inaugural la pronunciarà la vilanovina i exdirectora del Museu de Lleida Montse Macià\nPascual ha explicat que l’Ajuntament posarà els mitjans perquè les Jornades es puguin retransmetre per internet i es puguin seguir des de fora de la població. L'alcaldessa afegeix que reivindiquem que és una gran manera de culturitzar la nostra estimada comarca i de fer del nostre territori un dels punts més interessants d’arreu de Catalunya a nivell de recerca científica.\nterritoris.cat/Josep A. Pérez 01/04/20


Inventaris dels fons musicals de Catalunya :: Libelista\nVolum 5: Fons Ramon Florensa de l'Arxiu Comarcal de l'Urgell\nOlga Niub i Sala\nBarcelona cautiva, dietari escrit pel pare Raimon Ferrer (1777-1821), és una obra fonamental sobre locupació napoleònica de Catalunya i lorganització de la resistència durant la Guerra del Francès (1808-1814). Espectador privilegiat, dedicat a lassistència hospitalària i a les presons reials, dóna testimoni de tot el que succeeix a la ciutat i al Principat. Recull totes les informacions i mitifica lesperit de resistència dels catalans i la seva fidelitat a Ferran VII. Lobra conté referències molt valuoses sobre la vida quotidiana i els problemes generats per locupació francesa. Entre altres aspectes, tracta sobre levolució del comerç, el problema de les subsistències i la mendicitat; les qüestions fiscals i monetàries; levolució de la guerra, les accions militars de lexèrcit espanyol, sometents i miquelets, i del francès; la situació dels hospitals militars i el nombre de morts; les disputes i divisions entre autoritats civils i militars; el fenomen de la deserció, el bandolerisme i la inseguretat; les noves institucions creades pels «patriotes» i ladministració del govern intrús; els personatges més destacats de la vida política i militar; la propaganda patriota i lafrancesada; les pràctiques religioses i la situació de lEsglésia; la vida cultural, el teatre, la premsa i les festes, etc. Aquesta obra es reedita amb motiu del bicentenari de la Guerra del Francès. El llibre incorpora en un CD els set volums, que són de gran interès per als investigadors i estudiosos de la història de Catalunya. Antoni Moliner Prada, professor dhistòria contemporània de la Universitat Autònoma de Barcelona, és un reconegut expert a escala internacional de la Guerra Peninsular (1807-1814). Ha escrit nombrosos articles en revistes dhistòria i, amb motiu del bicentenari daquesta guerra, ha participat en molts congressos, fòrums, seminaris i col·loquis. Ha estat professor invitat en diferents universitats dEspanya, Portugal, França, Itàlia i Mèxic. Entre les seves obres més importants destaquen: La Catalunya resistent a la dominació francesa (1808-1812) (Barcelona: Ed. 62, 1989. XIV Premi Xarxa); Revolución burguesa y movimiento juntero en España (1808-1868) (Lleida: Milenio, 1997); La Guerra del Francès a Mallorca (Palma: Documenta Balear, 2000); La guerrilla en la Guerra de la Independencia (Madrid: Ministerio de Defensa, 2004. Premi dinvestigació); Catalunya contra Napoleó. La Guerra del Francès (1808-1814) (Lleida: Pagès, 2007). I com a editor: La Guerra de la Independencia en España (Barcelona: Nabla, 2007). Ha coordinat i editat La Semana Trágica de Cataluña i La expulsión de los moriscos (Barcelona: Nabla, 2009).


Crema catalana | moixaines\nCom tot el que es cuina, la qualitat d’una bona crema es fonamenta en els productes que utilitzem. Una bona llet de civada, ous de gallines de pagès, lliures i alimentades amb blat de moro no transgènic (si els compreu en el supermercat els identificareu perquè porten el número 0), llimones ecològiques, panela i midó.\nUna pela de llimona (només la part groguenca)\n100 g de panela*\n*La Panela és el suc que s’extreu de la canya de sucre cristal·litzat només per evaporació. Aquest sucre no sofreix cap procés de refinament, ni un altre tipus de procediment químic. Directe del productor a la seva taula.\nPosarem a bullir la llet amb el canó de canyella i la pela de la llimona. Quan arrenqui el bull, tancarem el foc i ho deixarem infusionar uns minuts perquè els sabors de la canyella i de la pela de la llimona es barregin.\nMentrestant, barrejarem en un bol els rovells, la panela i el midó fins que quedi una pasta ben fina, sense grumolls.\nTornarem a fer arrencar el bull a la llet i, quan bulli, , abaixarem el foc al mínim i, sense deixar de remenar amb una espàtula de fusta, hi afegirem a poc a poc la barreja dels rovells, de la panela i del midó.\nQuan s’hagi espessit, opcionalment, passarem la crema per un colador per evitar que hi quedi algun grumoll i traurem el canó de canyella i la pela de la llimona.\nPosarem la crema en cassoletes de terrissa o en una safata i la deixarem refredar.\nA l’hora de servir-la, si voleu, hi podeu posar una mica de sucre o panela al damunt i cremar-la.\nPD: Si voleu introduir variants, podeu substituir la llimona per la taronja o la canyella per vainilla. També hi podeu afegir trossets de poma o qualsevol altra fruita.


El Govern aprova el Pla de Gestió de l'aigua 2016-2021 amb una inversió global superior als 973 milions d'euros - Agrònoms - Enginyers Agrònoms de Catalunya\nInici » Àgora » El Govern aprova el Pla de Gestió de l’aigua 2016-2021 amb una inversió global superior als 973 milions d’euros\nEl Programa preveu l’aplicació de 443 mesures agrupades en cinc blocs\nL'àmbit territorial del pla aprovat avui pel Govern està constituït per les conques hidrogràfiques internes de Catalunya i per les aigües subterrànies i costaneres associades. El districte de conca fluvial de Catalunya té una extensió de 16.438 km2, del total de 32.108 km2 de Catalunya.\n· El Pla de Gestió del Districte de Conca Fluvial de Catalunya.\n· El Programa de Mesures.\n· Els programes de control i seguiment.\n· Els plans i programes específics.\nGarantir l'aigua i el bon estat dels ecosistemes hídrics\nEls plans de gestió o plans hidrològics són l'eina que programa les accions i les mesures necessàries per a desenvolupar els objectius de la planificació hidrològica en les demarcacions hidrogràfiques corresponents. Aquests plans es revisen cada sis anys d'acord amb la Directiva marc de l'aigua (DMA) europea.\nAquesta establia que l'any 2009 s'havien d'aprovar els primers plans i programes i les mesures de gestió a dur a terme per assolir els objectius de bon estat de les masses d'aigua. També determinava la necessitat de revisar aquests plans cada 6 anys. La planificació hidrològica té com a finalitat essencial l'acompliment dels objectius de la Directiva marc de l'aigua:\n·garantir l'assoliment dels objectius ambientals en les masses d'aigua\n·fer un ús racional i sostenible dels recursos hídrics\n·assegurar la participació ciutadana en el debat i la consecució de mesures\n·decisions públiques relatives al cicle de l'aigua\n·tendir a la plena recuperació dels costos dels serveis de l'aigua i aplicar mesures eficients (cost-eficàcia)\nEl Programa de Mesures preveu l'aplicació de 443 mesures per al període 2016-2021, agrupades en cinc blocs diferents: millora de la qualitat física i biològica del medi; gestió de la demanda i dels recursos hídrics; millora de la qualitat de les aigües; mesures de prevenció i defensa contra les inundacions; i mesures per a la recerca, innovació i desenvolupament.\nLa millora de la qualitat física i biològica del medi correspon a les mesures destinades a aconseguir una millora de les nostres masses d'aigua, La inversió prevista en aquest grup de mesures és de 100,9 M? per al període 2016-2021. Destaquen dins d'aquest apartat els 66 milions d'euros per a la reducció de la contaminació salina, els 8,7 milions per a la implantació de cabals de manteniment i els prop de 18 milions d'euros en la rehabilitació de les zones humides, entre d'altres.\nPel que fa a la gestió de la demanda i dels recursos hídrics, aquí s'integren mesures destinades a la millora d'infraestructures i serveis d'abastament, a la gestió de situacions de sequera, a la promoció d'actuacions de reutilització i la millora de les xarxes de control. La inversió prevista en aquest grup de mesures és de 367,4 M? per als propers sis anys.\nEn relació amb la millora de la qualitat de l'aigua, en aquest apartat s'inclouen les mesures que tenen per objectiu mantenir una bona qualitat fisicoquímica de l'aigua, mitjançant els tractaments de sanejament i la gestió de la contaminació difusa. La inversió prevista en aquest grup de mesures és de 438,5 M?.\nDins d'aquest apartat cal destacar la inversió de 226 milions d'euros per a millores del sanejament en sistemes ja existents i que requereixen millores i modernitzacions (ampliacions de les depuradores de Calafell, Vilafranca del Penedès i Montcada, remodelacions de les depuradores de Palamós i millores en la planta de Rubí, entre moltes altres) i 89 milions es destinaran a construir nous sistemes de sanejament, podent així incrementar el percentatge de població sanejada a Catalunya, que actualment és del 97%.\nUn altre dels apartats són les mesures de prevenció i defensa contra les inundacions, amb una inversió prevista de 66,6 M? per al període 2016-2021. Finalment, el pla preveu 5,4 milions d'euros en el desenvolupament de la recerca i innovació en la gestió de l'aigua i la preservació i millora del medi aquàtic.\nEl nou pla de gestió també pretén assolir una millora considerable de l'estat de les masses d'aigua catalanes. Actualment el 36% de les masses d'aigua es troben en bon estat ecològic i la previsió per al 2021 és que la millora sigui de nou punts (arribant al\n45%). Tot i que aquesta mitjana pugui semblar baixa, és molt similar a la de la resta de països de la Unió Europea.\nAddicionalment a aquestes mesures complementàries, el Programa de Mesures també conté les previsions d'actuació de les obres hidràuliques, estructurals i de la gestió a desenvolupar per l'Agència Catalana de l'Aigua, i les inversions en infraestructures, manteniment i reposició i el règim de participació de la Generalitat i, si s'escau, de les entitats beneficiàries en el finançament de cada actuació.\nLes mesures d'innovació, recerca i desenvolupament es seleccionen atenent al seu caràcter d'obtenció d'informació i coneixement al llarg del període d'execució del Programa de Mesures. Es tracta d'un bloc de mesures que s'identifiquen com a línies estratègiques candidates a poder ser cofinançades a través de programes de recerca i consorcis o estratègies de cofinançament amb finalitat de cooperació entre institucions, organismes públics i/o empreses privades.\nEl Programa s'acompanya d'un Pla econòmic-financer i de l'estudi ambiental estratègic corresponent.\nFont: Agència Catalana de l'Aigua (ACA)\nDocuments del Pla de gestió del districte de conca fluvial de Catalunya (2016-2021)\nPla econòmic i financer de la planificació hidrològica del districte de conca fluvial de Catalunya\nDECRET 1/2017, de 3 de gener, pel qual s’aprova el Pla de gestió del districte de conca fluvial de Catalunya per al període 20162021.\nMillora i modernització xarxes de regadius en el marc del PDR de Catalunya. (Bases reguladores ajuts)\nAssegurem el funcionament de la cadena agroalimentària\nEl Govern aprova el decret de venda directa de llet crua de vaca\nLA VANGUARDIA. MONOGRÀFIC ESPECIAL-FIRA ALIMENTÀRIA-: Éxito en la innovación, en tiempos difíciles.\nEl Govern amplia al 15 de maig el termini per a sol·licitar ajudes de la PAC


La campanya de Stop Accidents per conscienciar els conductors | STOP Accidentes Catalunya\nLa campanya de Stop Accidents per conscienciar els conductors\nJuny 21, 2019 Consells pràcticsLaura Duro\nCoincidint amb la revetlla de Sant Joan, que enguany cau en un cap de setmana llarg, familiars i amics de víctimes en sinistres viaris parlen de la seva experiència amb els conductors\nEls desplaçaments massius que es fan quan hi ha operacions sortida d’estiu incrementen el risc d’accident de trànsit. Segons dades de la Direcció General de Trànsit, els mesos de juliol i agost del 2018, 256 persones van morir en sinistres mortals, 31 víctimes més que l’estiu del 2017. Amb l’ànim de reduir aquestes xifres, l’associació Stop Accidents es mobilitza amb la campanya “Ves, torna i viu”. Diversos voluntaris, ja siguin familiars de víctimes mortals en sinistres viaris com persones que han patit algun accident, conscienciaran durant tot aquest divendres els conductors que s’aturin a cinc estacions de servei repartides per tot Catalunya. Una de les quals és la de l’avinguda del Litoral, a tocar de la platja del Bogatell.\nUn dels voluntaris que hi participa és el Carles. Ell és una víctima col·lateral d’un accident: “Vaig sortir del cotxe per socórrer la víctima d’un accident i un cotxe em va atropellar a mi i a un altre conductor que també volia prestar auxili”. Ell va quedar amb seqüeles a una cama i ha de fer servir permanentment una crossa, però l’altra víctima va tenir menys sort: “Va morir i per això faig de voluntari, perquè aquella mort serveixi per conscienciar els conductors i recordar-los que han d’actuar amb sentit comú”. Demana “seny” quan se surt de nit i es consumeix alcohol: “Reserva diners per tornar amb un taxi. Deixa el cotxe i aleshores beu tot el que et vingui de gust”. Alerta també sobre l’ús del mòbil: “T’atures a un semàfor i, de 10 conductors, cinc van mirant el mòbil”.\nL’objectiu és que a partir de les experiències reals dels voluntaris s’aconsegueixi que els conductors tinguin un comportament responsable al volant i siguin conscients del perill que suposa no fer cas a les normes viàries o d’actuar de manera irresponsable. L’acció es fa coincidir amb l’operació sortida per la revetlla de Sant Joan, que cau en diumenge i, per tant, propicia un cap de setmana de tres dies.\n← Agraïment a la VII Cursa DiR Guardia Urbana Diagonal\tVIII CONCURS NACIONAL DE FOTOGRAFIA VIANANT, NO travessis la teva vida →


L’Ajuntament reformula per complet el projecte de la nova comissaria per poder disposar d’un equipament més gran i funcional – Montpeita\nRedacció 5 de desembre de 2021\nÉs previst que les obres s’iniciïn durant el mes de febrer.\nLes obres de remodelació d’un local al carrer Eugeni d’Ors del municipi permetran que la comissaria de la Policia Local de Sant Fruitós de Bages canviï d’ubicació i s’instal·li en un nou espai més modern i operatiu, tal com requereix aquest servei públic.\nDurant l’estiu del 2020 l’Ajuntament va suspendre, de forma temporal, les obres d’adequació d’aquest espai, ja que els treballs s’estaven executant sense les autoritzacions necessàries. Durant aquesta aturada, el consistori va encarregar un nou projecte per tal de redefinir la distribució d’aquest equipament amb l’objectiu de poder comptar amb una comissaria adaptada a les necessitats dels agents i de la ciutadania. A conseqüència d’aquest fet, aquesta tardor s’ha rescindit de mutu acord el contracte amb l’empresa constructora i s’ha licitat l’obra de nou, mantenint l’import inicial previst.\nEl nou projecte aprovat redistribueix per complet tots els espais previstos i guanya un 25% de superfície útil, el què s’aconsegueix amb l’enderroc d’un sostremort que resultava un espai perdut. La reforma reubica les instal·lacions de climatització i de sanejament i, en definitiva, distribueix de nou tota la disposició interior per tal d’oferir un programa funcional més ampli on els agents comptin amb millors prestacions.\nPer altra banda el local, propietat d’un privat, s’havia arrendat en règim de lloguer i s’ha modificat per un règim de lloguer amb opció a compra, el què permetrà, a la llarga, recuperar la inversió realitzada si s’acaba adquirint com a propietat municipal.\nEl document s’ha treballat de forma conjunta amb els veïns de la finca, ja que l’equipament es troba ubicat a la planta baixa d’un bloc de pisos, i també s’han tingut en compte les aportacions fetes pel cos de la Policia Local sobre les necessitats i característiques que requereixen un equipament d’aquest tipus.\nLa millora del servei que ofereix la Policia Local del municipi és una de les prioritats del consistori. En el darrer any ha augmentat el cos d’agents, s’ha contractat un sistema informàtic de control de càmeres de seguretat i és previst que durant la propera tardor aquest nou equipament ja pugui posar-se en funcionament.


per Redacció 10/07/2020 19:19h\nImatge d'arxiu d'una imatge que demana conscienciació per aturar la propagació del virus. | Pixabay\nEl delegat del Govern a Lleida, Ramon Farré, ha alertat d'un augment «insostenible» de casos de coronavirus entre joves de 15 i 29 anys al Segrià i ha fet una crida perquè aquest col·lectiu tingui una «altíssima responsabilitat». El cap de vigilància epidemiològica, Pere Godoy, ha reconegut que la situació és «complicada». S'ha confirmat l'augment de casos que es preveien a començaments de setmana i la previsió, ha dit, és que segueixin augmentant els pròxims dies. Per altra banda, Farré ha descartat el confinament domiciliari al Segrià. «No ens podem permetre que tothom es quedi a casa seva», ha dit. Pel que fa als brots la demarcació de Lleida, s'eleven a una vintena, entre ells dos nous brots en empreses hortofructícoles del Segrià.\nA més d'aquests brots, Salut també ha confirmat un brot al CAP de Rambla Ferran amb 5 professionals afectats. «No està tancat. Segueix funcionant», han dit. També hi ha un altre brot a la comissaria dels Mossos d'Esquadra a Lleida, amb almenys sis casos, tot i que Salut encara no en té constància, han dit. A més, hi ha un contagiat a l'associació de discapacitats Aremi de Lleida, i Salut està estudiant l'evolució de la resta d'usuaris i treballadors.\nPel que fa al confinament perimetral del Segrià, el delegat del Govern a Lleida ha recordat que segueix vigent i que «no té data de caducitat». «No està previst que modifiquem les condicions del tancament perimetral de la comarca», tot i que ha recordat que es poden seguir fent desplaçaments imprescindibles per motius laborals. Farré ha descartat també, de moment, altres tancaments perimetrals més enllà del Segrià.\nLa gerent de la regió sanitària de Ponent i l'Alt Pirineu i Aran, Divina Farreny, ha recordat la importància de reduir «al màxim» la interacció entre persones perquè «no ens podem permetre posar en risc el sistema sanitari». Farreny ha reiterat que el col·lectiu de la gent gran, que és el més vulnerable, és «el que està fent les coses millor».\nAra, ha dit, la majoria de pacients ingressats als hospitals lleidatans són menors de 60 anys i la meitat del total són menors de 50 anys. Pel que fa al sexe, la majoria són homes. En total hi ha 84 persones hospitalitzades per Covid-19, tant en centres públics com privats, «el doble que a començaments de setmana», ha alertat Farreny. Pel que fa als ingressats a les UCI dels hospitals Arnau de Vilanova i Santa Maria de Lleida són 11 persones.\nPel que fa al nombre de positius, Salut ha confirmat aquest divendres 338 nous casos. Godoy ha puntualitzat que la part positiva és que la majoria són casos lleus però ha alertat que la negativa és que molts són asimptomàtics i per tant «poden seguir amb cadenes de transmissió». Per aquest motiu, ha destacat Farré, és tan important la mascareta, que ha passat a ser obligatòria. «No us tragueu la mascareta ni per prendre cafè», ha dit, «i els petons feu-los de lluny», ha afegit.\nAtenció: Brot de coronavirus en aquesta comissaria policial de Lleida\nAquest migdia: Incendi a les Garrigues


Etiqueta: "cerimònies de graduació" (181)\nActe de cloenda dels cursos d'economia i empresa de l'IL3. Promoció 2010-11actes acadèmics i inst...Castellà12 jul. 201161947Acte de graduació dels cursos de postgraus i màsters d'economia i impresa de l'Institut de Formació Contínua (IL3), el 8 de juliol de 2011 a l'Aula Magna de la Facultat d'Economia i Empresa de la Universitat de Barcelona (UB). L'acte està presidit pel Dr. Josep A. Plana, delegat del rector com a comissionat per a Grup UB, Fundacions i TIC; la Dra. Elisenda Paluzie, degana de la Facultat ...\nJurament Hipocràtic dels alumnes de la Facultat de Medicina. Promoció 2005-2011. Campus de Bellvitgeactes acadèmics i inst...Català7 jul. 201122787Acte de graduació dels estudiants de la Facultat de Medicina del Campus de Ciències de la Salut de Bellvitge de la Universitat de Barcelona de la promoció 2005-2011, el 30 de juny de 2011 a la Sala d'Actes de l'Hospital Universitari de Bellvitge. S'inclou, també, l'emblemàtic Jurament Hipocràtic per part d'aquests estudiants.\nActe de graduació de Podologia. 21a promoció 2008-2011actes acadèmics i inst...Català6 jul. 201151998Acte de graduació dels estudiants de Podologia de la Universitat de Barcelona (UB) de la promoció 2008-2011, l'1 de juliol de 2011 al Paranimf de l'Edifici Històric de la UB.\nLliurament del Jurament Hipocràtic. Facultat de Medicina - Campus Clínic. Promoció 2005-2011actes acadèmics i inst...Català22 juny 201172443Acte de graduació dels estudiants de la Facultat de Medicina del Campus de Medicina - Clínic August Pi i Sunyer de la promoció 2005-2011, el 17 de juny de 2011 al Paranimf de l'Edifici Històric de la Universitat de Barcelona. S'inclou, també, l'emblemàtic Jurament Hipocràtic per part d'aquests estudiants.\nActe de graduació de Química. Promoció del curs 2009-2010actes acadèmics i inst...Català17 juny 201162456Acte de graduació dels estudiants de la Facultat de Química de la Universitat de Barcelona (UB) de la promoció 2009-2010, que té lloc el 2 de juny de 2011 a l'Aula Magna Enric Casassas de la Facultat de Química de la UB.\nActe acadèmic de Jurament Hipocràtic de la Facultat de Farmàcia. Promoció 2006-2011actes acadèmics i inst...Català25 maig 2011103090Acte de graduació dels estudiants de la Facultat de Farmàcia de la promoció 2006-2011, el 16 de maig de 2011 al Paranimf de l'Edifici Històric de la Universitat de Barcelona (UB). S'inclou, també, l'emblemàtic Jurament Hipocràtic per part d'aquests estudiants. Presideix l'acte el Dr. Dídac Ramírez, rector de la UB, i hi participen els padrins de la cerimònia: la Dra. Pilar Modamio, ...\nActe de graduació de Psicologia. Promoció 2009/10actes acadèmics i inst...Català20 abr. 201111666Acte de graduació dels estudiants de Psicologia de la Universitat de Barcelona (UB) que han finalitzat els seus estudis durant el curs 2009-2010; l'acte té lloc el 12 d'abril de 2011 al Paranimf de l'Edifici Històric de la UB.\nActe de graduació dels llicenciats en Dret del curs 2009-2010actes acadèmics i inst...Català13 gen. 20113122Acte de graduació dels estudiants de Dret de la Universitat de Barcelona (UB) que finalitzan llurs estudis durant el curs 2009-2010, presidit pel degà de la Facultat de Dret, Enoch Albertí.L'acte institucional inclou els parlaments dels professors Ricardo Panero i Alexandre Girbau, així com dels alumnes Juan Irala i Cristina Khederlarian. Tot seguit, es presenta el discurs de la ...\nActe de graduació d'Economia i Empresa de la Universitat de Barcelona. Grup IIactes acadèmics i inst...Català17 nov. 201021398Acte de graduació dels estudiants d'Economia i Empresa de la Universitat de Barcelona que han finalitzat els seus estudis durant el curs 2009-2010 dels ensenyaments: Ciències Empresarials, Estudis Immobiliaris i de la Construcció, Tècnic Tributari i Comprable, Estadística, i Empresa Internacional. L'acte té lloc el 16 i 17 de novembre de 2010 a l'Aula Magna de l'edifici 696 de la Facultat ...\nActe de graduació d'Economia i Empresa de la Universitat de Barcelona. Grup Iactes acadèmics i inst...Català16 nov. 201082180Acte de graduació dels estudiants d'Economia i Empresa de la Universitat de Barcelona que han finalitzat els seus estudis durant el curs 2009-2010 dels ensenyaments: ADE, Economia, Sociologia, Ciències Actuarials i Financeres, i Investigació i Tècniques de Mercat. L'acte té lloc el 16 i 17 de novembre de 2010 a l'Aula Magna de l'edifici 696 de la Facultat d'Economia i Empresa de la ...\nActe de graduació de Podologia 2010actes acadèmics i inst...Català1 jul. 201061859Acte de graduació dels estudiants de Podologia de la Universitat de Barcelona, l'1 de juliol de 2010 al Paranimf de l'Edifici Històric de la Universitat de Barcelona.\nActe de cloenda dels cursos IL3 Business Programs 2009-2010economia i empresaCastellà1 jul. 201071596Acte de cloenda dels cursos IL3 Business Programs de l'Institut de Formació Contínua IL3-UB 2009-2010, el 8 de juliol de 2010 a l'Aula Magna de la Facultat d'Economia i Empresa de la Universitat de Barcelona.\nJurament Hipocràtic dels alumnes de la Facultat de Farmàcia. Promoció 2005-2010actes acadèmics i inst...Català1 jul. 2010101594Acte de graduació dels estudiants de la Facultat de Farmàcia de la promoció 2005-2010, el 9 de juliol de 2010 al Paranimf de l'Edifici Històric de la Universitat de Barcelona. S'inclou, també, l'emblemàtic Jurament Hipocràtic per part d'aquests estudiants.\nActe de cloenda dels cursos de l'àrea de tecnologia de l'IL3 i el COEIC 2009-2010actes acadèmics i inst...Català1 jul. 201042153Acte de cloenda dels cursos de l'àrea de tecnologia de l'IL3 i del Col·legi Oficial d'Enginyeria en Informàtica de Catalunya (COEIC) 2009-2010, el 15 de juliol de 2010 a l'Aula Magna d'Edifici Històric de la Universitat de Barcelona.\nJurament Hipocràtic dels estudiants de la Facultat de Medicina. Promoció 2004-2010. Campus de Medicina ...\nClínicactes acadèmics i inst...Català1 juny 201062755Acte de graduació dels estudiants de la Facultat de Medicina del Campus de Medicina - Clínic August Pi i Sunyer de la promoció 2004-2010, el 18 de juny de 2010 al Paranimf de l'Edifici Històric de la Universitat de Barcelona. S'inclou, també, l'emblemàtic Jurament Hipocràtic per part d'aquests estudiants.\nJurament Hipocràtic dels alumnes de la Facultat de Medicina. Promoció 2004-2010. Campus de Bellvitgeactes acadèmics i inst...Català1 juny 20102166Acte de graduació dels estudiants de la Facultat de Medicina del Campus de Ciències de la Salut de Bellvitge de la Universitat de Barcelona de la promoció 2004-2010, el 17 de juny de 2010 a la Sala d'Actes de l'Hospital Universitari de Bellvitge. S'inclou, també, l'emblemàtic Jurament Hipocràtic per part d'aquests estudiants.\nActe de graduació Medicina - Bellvitge 2002actes acadèmics i inst...Català21 juny 20024531Solemne acte acadèmic del Jurament Hipocràtic dels llicenciats en Medicina i Cirurgia del Campus Bellvitge per la Universitat de Barcelona. XX Promoció. El dia 19 de juny de 2002.\nActe de Graduació de Podologia. Any 2001actes acadèmics i inst...Català29 juny 20014698Acte de lliurament d'orles dels ensenyaments de Podologia realitzada al Paraninf de l'edifici històric de la Universitat de Barcelona. 11a Promoció. El dia 29 de juny de 2001.